ተቓወምቲ ሰልፍታት ግና፡ እቲ መንግስቲ ድምጺ ከደናግር ስለዝደለየ ኢዩ ብምባል ነቶም ሰበስልጣናት ወንጂሎም። ብጀካ ከተማ ቤኒ፡ ኣብ ከተማታት ቢቴምቦን እታ ኣብ ምብራቕ እትርከብ ከተማ ዩምቢ`ውን እቲ ምርጫ ስጋብ ወርሒ መጋቢት ዝተሰጋገረለን ከተማታት እየን። እቲ ንፕሬዚደንት ጆሴፍ ካቢላ ዝትክእ መራሒ ዝመጽእ ወርሒ ቃለ-መሓላ ክፍጽም ኢዩ ይብሃል ስለዘሎ፡ እቲ ልዕሊ ሓደ ሚልዮን ድምጺ ናይተን ሰለስተ ከተማታት ኣብ ቁጽሪ ኣይክኣቱን ማለት ኢዩ። ምንጪ ስእሊ, Reuters መግለጺ ስእሊ, ደገፍቲ ተቓዋሚ ተወዳዳሪ ማርቲን ፋዩሉ ፕሬዚደንት ካቢላ ምስ ቢቢሲ ኣብ ዝገበሮ ቃል-መሕተት፡ እቲ ምርጫ ስጋብ እቲ ናይ መወዳእታ ውጽኢት ምርጫ ዝግለጸሉ እዋን ምስግጋር ሕጋዊ ኢዩ ኢሉ። ``ብዙሕ ኣይትሻቐሉ፡ እቲ ሕጊ ንኸምዚ ዝኣመሰለ ጉዳያት`ውን ይምልከት ኢዩ`` ኢሉ ፕሬዚደንት ካቢላ። ዴሞክራሲያዊት ኮንጎ፡ ኣብ 1960 ናጽነታ ካብ ቤልጂም ካብትረክብ ሰላዴሞክራሲያውን ናይ ስልጣን ምስግጋር ኣይገበረትን። ካቢላ እቲ ኣብ 2001 ኣብ ስልጣን ዝጸንሐ መራሒ፡ ኣብ 2016 ካብ ስልጣኑ ክወርድ ነይርዎ። እንተኾነ፡ እቲ ንዕኡ ንምትካእ ክካየድ ዝነበሮ ምርጫ፡ ብሰንኪ ምስኣን ርግኣትን ናይ ሎጂስቲክን ናይ ትሕተ-ቕርጺ ጸገማትንብቐጻሊ ክሰጋገር ጸኒሑ። ደገፍቲ ተቓወምቲ ሰልፍታት ግና እቲ ምስግጋር ምርጫ፡ ፕሬዚደንት ካቢላ ኣብ ስልጣን ክጸንሕ ስለዝደለየ ኢዩ ይብሉ። ካቢላ ግና፡ ነቲ ዝብሃል ብምንጻግ፡ ንጻግ፡ ነቲ ናይ ውሽጣዊ ጉዳያት ምኒስተሩ-ነበር፡ ኤማኒኤል ራማዛኒ ሻድሪ ተዓዊቱ ንኽወጽእ ይድግፎ ኣሎ። እቲ ኩነታት ከምዚ ኢሉ እናኸደ ከሎ፡ ብሃንደበት ወጻኢ ጉዳይ ምኒስተር እታ ሃገር ንኣምባሳድር ሕብረት ኤውሮጳ ባርት ኦቭሪ ኣብ ውሽጢ 48 ሰዓታት ካብታ ሃገር ክወጽእ ኣዚዝዎ። ዝሓለፈ ሳምንታት፡ ሕብረት ኤውሮጳ ኣብ ልዕሊ ሰበስልጣናት ኮንጎ ዳግማይ እገዳ ኪግበር ድሕሪ ምውሳኑ፡ መንግስቲ ኮንጎ ሕብረት ኤውሮጳ ኣብቲ መስርሕ ምርጫ እታ ሃገር ኢዳ ብምትእትታዋ ክነቕፍዋ ጸኒሖም። ሓደ ካብቶም ሕብረት ኤውሮጳ እገዳ ኪግበረሉ ዝሓተቱ ድማ፡ ምኒስተር ውሽጣዊ ጉዳያት-ነበርን ሕጂ ንፕሬዚደንትነት ዝወዳደር ዘሎን ኤማኑኤል ራማዛኒ ሻዳሪ ኢዩ። ኤማኑኤል ኣብ 2017 ኢዩ ነፈለማ እዋን ብምግሃስ ሰበኣዊ መሰላት እገዳ ዝተገብረሉ። ኣብቲ ናይ ሕማም ኢቦላ ማእከል እንታይ ኣጓኒፉ?
